Id-Deċiżjoni tal-Kummissjoni
ta’ l-10 ta’ Ottubru 2003
li temenda d-Deċiżjoni 93/52/KEE dwar ir-rikonoxximent ta’ ċerti provinċji Taljani bħala uffiċjalment ħielsa mill-bruċellosi
(innotifikata bid-dokument numru K(2003) 3562)
(Test b’relevanza għaż-ŻEE)
(2003/732/KE)
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunitajiet Ewropej,
Wara li kkunsidrat id-Direttiva tal-Kummissjoni 91/68/KEE tat-28 ta’ Jannar 1991 fuq il-kondizzjonijiet sanitarji li jirregolaw il-kummerċ intra-Komunitarju fin-nagħaġ u l-mogħoż [1], kif l-aħħar emendata bid-Direttiva tal-Kunsill 2003/50/KE [2], u b’ mod partikolari l-Anness A(1)(II) tagħha,
Billi:
(1) Fl-Italja, fir-reġjun tal-Lombardija (il-provinċji ta’ Bergamo, Brescia, Como, Cremona, Lecco, Lodi, Mantua, Milan, Pavia, Sondrio u Varese) u fil-provinċja ta’ Trento, il-bruċellosi (Brucella melitensis) kienet marda li trid tiġi nnotifikata għal mill-anqas ħames snin.
(2) Fil-provinċji ta’ Bergamo, Brescia, Como, Cremona, Lecco, Lodi, Mantua, Milan, Pavia, Sondrio, Varese u Trento, mill-anqas 99,8 % ta’ l-azjendi tan-nagħag u tal-mogħoż uffiċjalment huma azjendi ħielsa mill-bruċellosi. Dawn il-provinċji jintrabtu, inoltre, illi jkunu konformi ma’ l-Anness A(1)(II)(2) għad-Direttiva 91/68/KEE.
(3) Il-provinċji ta’ Bergamo, Brescia, Como, Cremona, Lecco, Lodi, Mantua, Milan, Pavia, Sondrio, Varese u Trento għandhom għaldaqstant jiġu rrikonoxxuti uffiċjalment bħala li huma ħielsa mill-bruċellosi (Brucella melitensis).
(4) Id-Deċiżjoni tal-Kummissjoni 93/52/KEE [3], kif l-aħħar emendata bid-Deċiżjoni 2003/237/KE(4), għandha għaldaqstant tiġi emendata skond dan.
(5) Il-miżuri preskritti f’din id-Deċiżjoni huma konformi ma’ l-opinjoni tal-Kumitat Permanenti dwar il-Katina Alimentarja u s-Saħħa ta’ l-Annimali,
ADOTTAT DIN ID-DEĊIŻJONI:
Artikolu 1
L-Anness II għad-Deċiżjoni 93/52/KEE hu mibdul mit-test fl-Anness għal din id-Deċiżjoni.
Artikolu 2
Dan id-Deċiżjoni hija ndirizzata lill-Istati Membri.
Magħmula fi Brussel, fl-10 ta’ Ottubru 2003.